cyanic-selkie/wikianc huggingface dataset:
Saitama Stadium
Saitama Stadium (埼玉スタジアム2002, Saitama Sutajiamu Nimarumaruni) er et fotballstadion i Midori-ku i Saitama i Japan. Dette er hjemmebanen til Urawa Red Diamonds. Stadionet, som har en kapasitet på 63 700, var vertskap for fire kamper under fotball-VM 2002 i Japan og Sør-Korea.
Massakren ved Bornholm (1564)
Massakren
Skrikene fra menneskene som ble brent ihjel på kjøpmannskipet skremte bort de lokale innbyggerne på Bornholm fra strendene. Kettingk var ikke alene om å rapportere de svenske overgrepene, admiral Trolle fikk rede på dette fra en lübecksk kjøpmann som hadde klarte å komme seg bort på sitt enslige skipet.
De fire årstidene
De fire årstidene (Le quattro stagioni i den opprinnelige italienske tittelen) er fire fiolinkonserter skrevet av Antonio Lucio Vivaldi og regnes som hans mest kjente verk. Stykkene ble skrevet i 1723 og ble første gang fremført i 1725. De fire solokonsertene bærer oversatt til norsk titlene «Våren», «Sommeren», «Høsten» og «Vinteren». Vivaldi skrev beskrivende sonetter til hver av konsertene.
Peru
Geografi
De største byene er (innbyggertall 2012: Lima (9,886,647), Arequipa (869,351), Trujillo (799,550).
Ramechhap (distrikt)
Distriktet hører til Janakpur sone i Sentralregionen. Hovedstad er Sindhulimadhi.
Levealderen er 61,0 år. Barnedødelighet pr. 1 000 fødte er 48,4.
Peru
Oppføring på UNESCOs lister
Mesterverker i muntlig og immateriell kulturarv
Utah Lake
Utah Lake dekker 392 km² og er den største naturlige ferskvannssjøen i delstaten Utah i USA. Vannet kommer rennende fra mange små Wasatch fjellers vassdrag som samler seg her, og renner videre ved Jordan River nord fra Utah Lake til Store Saltsjø. I sjøen finnes 13 forskjellige fiskearter.
Danijel Pranjić
Danijel Pranjić (født 2. desember 1981) er en kroatisk fotballspiller som spiller for den kypriotiske klubben Ayia Napa FC og har landskamper for det kroatiske landslaget.
Betty Bohm Bang Band
BBBB var inspirert av ska, pønk og soul. Laget stort sett egne låter og utga én singel («Ballad of Beauty» og «When I Call You») og var med på LP'en Party Terror Volume 1. Det ble spilt inn en video med «When I Call You» redigert av Point of View.
Abborrfors
Abborrfors (finsk Ahvenkoski) er et sted ved den vestligste grenene av Kymmene älv, 16 kilometer øst for byen Lovisa i Finland. I årene 1743-1809 var Abborrfors grensested mellom Sverige og Russland og det ene av to russiske angrepsakser i finskekrigen 1808-1809 gikk gjennom Abborrfors.
Urreptiler
Taxonomi
Å lage en systematisk oversikt over urreptilene er vanskelig. Mange av gruppene er kjent fra svært fragmentariske funn, og mange er spredt ut over bortimot 70 millioner år. Urreptilene gav også opphav til resten av krypdyrene, og til pelycosaurene (pattedyrenes forfedre) i løpet av karbon-tiden, og detaljene i denne oppsplittingen er langt fra klarlagt. I tillegg kommer striden mellom forskere som ønsker å bruke formell klassifisering og de som ønsker å bruke kladistisk klassifisering. Denne oversikten bygger på litt forskjellige arbeider , men klassifiseringen av denne gruppen, særlig de tidlige formene, er i stadig forandring.
Liste over tegnspråk
Liste over tegnspråk i verden:
Flommen i Nord-Korea 2007
Nord-Korea annonserte 15. august 2007 at landet hadde blitt rammet hardt av flom etter ei uke med kraftig regn, og at det var sterkt behov for hjelp fra omverdenen. Allerede ett år tidligere hadde Nord-Korea blitt rammet av en annen flom, da kraftig regnvær i juli måned tok flere hundre – for ikke å snakke om flere tusen – mennesker av dage.
Insulinpumpe
Rammer
I Norge er det egne regler for hvem som kan få insulinpumpe, og det foreligger nasjonale avtaler om hvilke leverandører som leverer insulinpumper og forbruksmateriell til det norske helsevesenet.
Eintracht Braunschweig
Eintracht Braunschweig er en tysk idrettsklubb fra byen Braunschweig.
Den Norske Advokatforening
Virksomhet
Foreningen har stor aktivitet som er rettet både innad overfor medlemmene og utad overfor en rekke andre personer, organisasjoner, institusjoner og offentlige myndigheter. Foreningen gir en del service til medlemmene, men stiller også krav til medlemmene om bl.a. faglig standard, god yrkesetikk («god advokatskikk») og årlig etterutdanning. Foreningens samfunnsengasjement viser seg blant annet i rettspolitikk og i arbeid med rettssikkerhet og gode rettsstatlige prinsipper. Den har samarbeid med internasjonale organisasjoner, rettshjelpsprosjekter og utenlandske advokatforeninger.
Myriagon
Fiksjon
I Flatland sies det at «Chief Circle» er en myriagon.
Red Harvest
Albumet A greater Darkness ble lansert 17. februar 2007.
Karolina Petersen
Liv og virke
Karolina Petersen ble i 2005 utnevnt til ridder av Dannebrogordenen for sitt samfunnsnyttige virke.
National Intelligence Service
National Intelligence Service (NIS) kan vise til:
Fylkesvei 826
Fylkesvei 826 (Fv826) går mellom Røsvika i Sørfold og Vargåsmyra i Fauske. Veiens lengde er 21,8 km.
Luggerseil
En av fordelene med luggerseil er at det gir mulighet for forholdsvis stor seilføring på kort mast; masten står derfor gjerne ustaget (det vil si uten barduner/støttetau), og er ekstra lettvint å ta ned. En annen fordel er at det er svært enkelt å manøvrere under seilas.
Forsvarer
Forsvarer, tidligere også defensor, er i straffeprosessen betegnelsen på den talsmann en siktet eller tiltalt har rett til å la seg bistå av. En slik rett har den siktede på ethvert trinn i saken. Siktede kan selv velge hvem han/hun vil bruke som forsvarer. Det frie forsvarervalg er en grunnleggende menneskerett og nedfelt i artikkel 6 nr. 3 i den europeiske menneskerettskonvensjon (EMK). I norsk straffeprosess er regelen også lovfestet i straffeprosessloven § 94. Som regel vil forsvarer være en advokat, men med særskilt tillatelse fra retten kan det brukes også en «annen skikket person». I Høyesterett kan bare advokater som har møterett for Høyesterett, eller har tillatelse til å avlegge prøve for Høyesterett fra Tilsynsrådet for advokatvirksomhet, ivareta tiltaltes forsvar.
Supermarine
Historie
Allerede mens Type 224 ble bygd fikk Mitchell klarsignal til å begynne på et nytt fly, Type-300. Dette skulle være et moderne helmetall mono-plan skrog, som sammen med den nyutviklete Rolls-Royce Merlin V-12 motoren ga et så lovende resultat at RAF ble tidlig interessert og finansierte den første prototypen til det som skulle bli Spitfire.
Ann Hampton Callaway
Ann Hampton Callaway (født 30. mai 1958 i Chicago i Illinois) er en amerikansk sanger, komponist, låtskriver, pianist og skuespiller. Hun er best kjent for både å ha skrevet og fremført kjenningsmelodien til TV-serien The Nanny, å ha skrevet låter for Barbra Streisand og for å ha spilt i Broadway-musikalen Swing!.
Biografi
Callaway har spilt i det prisbelønte showet Sibling Rivalry med sin søster, Liz Callaway. Hun vant en Theatre World Award og ble nominert til Tony-prisen for beste kvinnelige birolle i en musikal for sitt arbeid i musikalen Swing!. Hun har i tillegg blitt tildelt 15 priser fra Manhattan Association of Cabarets & Clubs og to Backstage Bistro-priser.
Animasjon
Bildehastighet og illusjon av bevegelse
Animasjon med 10 ruter per sekund.
Tegnet animasjon
Slik celle-animasjon var en dyr prosess, og fra og med tegnefilmen 101 dalmatinere – en sjarmør i pels som kom i 1961, sluttet Disney å male av de originale blyantskissene for hånd, og tok i bruk kopimaskiner for å trykke dem direkte på celluloiden, en metode som ofte kalles for xerografiprosessen. De første årene var det kun mulig å trykke dem i svart, noe som var med på å bidra til at animasjonen fikk et mer skisseaktig og rufsete, men også mer levende preg over seg. Få år etter ble samtlige tegnefilmer verden over laget på denne måten.
Kjente animasjonsfilmfigurer
Det er en lang liste av figurer som opprinnelig kommer fra populære animasjonsfilmer og som siden har blitt kjente figurer i populærkulturen. Dette gjelder blant annet Mikke Mus, Donald Duck, Hakke hakkespett, Tom og Jerry og Skipper'n fra klassiske, amerikanske tegnefilmstudioer som The Walt Disney Company, Warner Bros., Max Schlesinger og Hanna Barbera, som alle lagde flere seriefilmer med de samme figurene. I nyere tid gjelder dette foruten strømmen av figurer fra Disneys og andre store studioers animasjonsfilmer for kino, også skikkelser fra en mengde TV-serier både for barn og voksne, for eksempel Mummitrollet, The Simpsons og South Park.
Mobiado
I 2007 lanserte de serien Luminoso, med 3G-teknologi, aluminiumsramme og safir-glass.
Sauland
Sauland skole er den eneste ungdomsskoleen i bygda og danner sammen med barneskolene grunnskolen i kommunen. Bygda har blant annet dagligvare, bensinstasjon, husflid, auksjon og brukthandel, bakeri, lege, barnehage, aldershjem, bank, gjestehus, kommunale kontorer, trygdekontor, bil- og lastebilverksted, trevare- og byggbutikk og skytebane.
Santiago de Cuba (provins)
Befolkning
Provinsen Santiago de Cuba har vært åsted for mange konflikter opp gjennom årene. Både i uavhengighetskrigene mot Spania og i den cubanske revolusjonen i 1959 foregikk mange politisk viktige kamper i provinsen.
Erling Lorentzen
Forretningsmann
Han etablerte flere virksomheter i Sør-Amerika. Fra 1958 til 2008 drev Lorentzen stort innenfor rederivirksomhet samt brasiliansk tømmer. I 1968 grunnla Lorentzen industriforetaket Aracruz Celulose i Brasil; selskapet ble etter hvert et milliardkonsern og ble verdens største produsent av bleket kortfibret cellulose. Dette selskapet solgte familien i 2008 til medaksjonær Votorantim for flere milliarder kroner.
Liu Jin
Liu Jin begynte å komme til makt under Zhengde-keiserens tid. Denne keiseren førte et kostbart hushold som la tunge byrder på folk, og ettersom han foretrakk livet i sorgløs sus og dus, nektet han etterhvert å ta imot sine egne ministre i audiens og leste heller ikke de memoralier som ble fremsendt til ham. Han fremmet evnukkenes sterkere rolle i hoffet. Den sterkeste ble Liu Jin.
Trollholmsund
Trollholmen er ei lita øy som ligger rett øst for fastlandet og Trollholmsundet.
Dnipropetrovsk oblast
Viktige byer i oblasten er blant annet Dnipro, Kryvyj Rih, Kamjanske og Nikopol.
Rod Serling
Priser
Serling fikk plass i Television Hall of Fame etter sin død i 1985. Han er også hedret med en stjerne på Hollywood Walk of Fame, plassert på 6840 Hollywood Blvd.
Coffeeshop (Nederland)
En coffeeshop i Nederland er et utsalgssted for cannabis til personlig bruk, hvor praksisen er tolerert og regulert av lokale myndigheter.
Hver kommune har sine egne retningslinjer hva angår disse utsalgsstedene. For noen kommuner er det nulltoleranse, hvilket vil si at de ikke tillater slike utsalgssteder i det hele tatt. Disse kommunene er enten kontrollert av kristenprotestantiske partier, eller så ligger de nær grensen til Belgia eller Tyskland, noe som medfører uønsket trafikk fra "hasjturister" fra disse landene. En artikkel i den britiske avisen The Observer 19. mars 2005 poengterte at antallet nederlandske coffeshops hadde falt fra 1.500 til 750 over en femårsperiode, i stor grad på grunn av press fra den konservative koalisjonsregjeringen. "No-growth" regelverket i et antall nederlandske byer påvirker nye lisenser til drift av coffeeshops, noe som fører til at antallet utsalgssteder gradvis synker siden ingen kan åpne et nytt utsalgssted etter at et annet er stengt. Terneuzen kommune i Nederland har derimot satt opp gateskilt som viser veien til nærmeste coffeeshop, til glede for tilreisende kunder.
Frederik Sødring
Frederik Hansen Sødring eller Frederik Sødring (født 31. mai 1809 i Aalborg, død 18. april 1862) var en dansk landskapsmaler, legatstifter og sønn av kjøpmann Peder Hansen Sødring (d. 1839) og Ane Dorthea født Jepsen (d. 1842). Sødring tilbrakte en del av sin barndom med sine foreldre i Norge, men i 1825 startet han på Kunstakademiet i København. Jens Peter Møller var hans første veilleder i landskapsmaleriet, men sterkest påvirkning fikk han fra I.C. Dahl. Den første utstillingen Søndring hadde, inneholdt 2 kopier etter bilder av denne kunstneren.
Ekvatorial-Guineas flagg
Flagget er en horisontal trikolor med grønne, hvite og røde striper, og en blå trekant på venstre side.
Otto Furrer
Otto Furrer (født 19. oktober 1903 i Zermatt, død 26. juli 1951 på Matterhorn) var en sveitsisk alpinist og fjellklatrer.
Nkandla
Landsbyen er fødebyen til Sør-Afrikas tidligere president Jacob Zuma.
James Joseph Heckman
Heckman delte sin Sveriges Riksbanks pris i økonomisk vitenskap til minne om Alfred Nobel fra 2000 sammen med Daniel McFadden for sitt pionerarbeid innen økonometri og mikroøkonomi. Han regnes for å være blant de ti mest innflytelsesrike økonomer i verden.
Voksne for Barn
Virksomhet
Organisasjonen utgir publikasjoner og filmer for opplysnings og undervisningsformål, som tar opp ulike aspekter av barn og psykisk helse. For eksempel:
- Ung i NAV
Den litauiske sosialistiske sovjetrepublikk
Den litauiske sosialistiske sovjetrepublikk var en delrepublikk i Sovjetunionen som omfattet det sovjetiskokkuperte Litauen fra 1940 til 1941 og fra 1944 til 1990. Fra 1941 til 1944 var Litauen okkupert av Tyskland og administrert som Reichskommissariat Ostland.
Humphrey IV av Toron
Skilt fra dronningen
Isabellas mor Maria, stefar Balian og andre prominente adelige, inkludert Reginald av Sidon, støttet nå Konrad av Montferrat, onkel av den unge Baudouin V. Konrads ankomst i 1187 hadde reddet byen Tyr, og faktisk også restene av kongedømmet. De besluttet at Isabella skulle bli skilt fra Humphrey slik at hun kunne bli gift med Konrad. Isabella protesterte ettersom Humphrey alltid hadde vært en god ektemann. Til tross for dette ble hun bortført fra sin ektemann og presset av sin mor til å gå med på en kirkelig annullering på grunnlag av at hun ble gift med Humphrey da hun var mindreårig og hadde bli tvunget av hennes halvbror kong Baudouin IV.
Ubaldo Lanfranchi, erkebiskopen av Pisa (som var pavens sendebud), og Filip av Dreux, biskop av Beauvais, (en slektning av Konrad), annullerte Humphreys ekteskap til Isabella. Konrad giftet seg deretter med henne den 24. november 1190, til tross for anklagene om bigami (hans andre hustru var fortsatt i live i Konstantinopel, skjønt hun hadde antagelig skilt seg fra ham, mens hans første hustru hadde dødd før 1186). Konrad krevde Jerusalems trone via Isabella og med støtte fra familien Ibelin og de andre baronene. Isabella ga kompensasjon ved å gi ham Toron, Chastel Neuf og andre områder som hans far og bestefar hadde holdt tidligere.
Fylkesvei 5630
Fylkesvei 5630 går mellom Tønjum og Mo i Lærdal kommune. Veien er 7,3 km lang.
Soul Mining
Soul Mining er The Thes andre album, utgitt i 1983. Albumet regnes som et av bandets viktigste utgivelser. Albumet kategoriseres som en klassiker av musikkavisen Panorama.
Alf Prøysen
Barndom og oppvekst
Faren het Olaf Andreassen (1880–1959) og kom fra Ringsaker. Mora het Julie Mathiasdatter (1879–1961) og kom fra Brøttum, nord i Ringsaker. Olaf og Julie giftet seg i 1907 og fikk to barn sammen: Margit (født 1907) og Alf. I tillegg hadde Julie dattera Marie (født 1902) fra før, og de tok til seg Olaf (født 1911) som fostersønn da han var to år gammel.
1940-årene – gjennombruddsårene
Etter at Prøysen flyttet til Kløfta i 1939, arbeidet han i to år på forskjellige gårder på Kløfta og på Sørum. I 1941 solgte han ni revyviser til Dovrehallen og han skal han ha fått tilbud fra direktøren der, «Hansy Petra», om jobb som fast husdikter. Uheldigvis brant Dovrehallen ned akkurat samtidig, og det ble ikke flere revyer der på lenge.
Fortellinger og sanger for barn
Den grønne votten (1964) er delvis inspirert av det ukrainske eventyret Skinnvotten, som Prøysen hadde gjenfortalt på norsk i 1956. Hovedfortellingen handler om Ragnar som mister den nye votten sin, og om dyrene som låner den. Innenfor dette tilføyer Prøysen flere dyrefortellinger og viser.
Utgaver av bøkene
Alf Prøysen var selv opptatt av at visene hans ikke «bare» skulle regnes som viser, men også som dikt. Bokklubben utga et utvalg med hans dikt i 1971, kalt Lørdagskveldviser. De ble trykket uten noter. Også diktutvalget Kyss meg sakte (1997) ble trykt uten noter. Sangene til Prøysen finnes i mange ulike sangbøker. I den store Norsk visebok (1993) er det tatt med 27 sanger av Prøysen.
Lister over det han utga
Oversikten omfatter førsteutgivelser i Norge. Prøysens tekster har vært gjenutgitt på mange måter. Alf Prøysen står også som oversetter av flere eventyr og bildebøker fra ulike språk: russisk, svensk, dansk, engelsk og tysk. Prøysen kunne ikke selv alle disse språkene, og må ha samarbeidet med andre som laget grunnoversettelsene.
Crust punk
Historie
Crust punk utviklet seg fra den britiske anarko-punk bevegelsen tidlig på 1980-tallet. Den ble dannet av band som Amebix og Antisect, henholdsvis med LP-en Arise og singelen Out from the Void. Uttrykket «crust» ble funnet på av Hellbastard på deres 1986 Ripper Crust-demo. I tillegg til å innarbeide en ekstrem metal-influert sound på de eksisterende punk-sjangrene anarko-punk og hardcore, så presenterte crust punk en tekstmessig endring i fokus fra de tidligere fredspunk-bandene. I motsetning til de relativt optimistiske og idealistiske tekstene til band som Crass, hadde crust punk mørke, pessimistiske tekster, som ofte dvelte ved de dystre ettervirkningene av kjernefysisk krig.
Ideologi
New age-bevegelsen har hatt en viss innflytelse på den moderne crust punk-bevegelsen, men dette er blitt møtt med mye forakt av enkelte medlemmer av crust-miljøet. Hippie-motkulturen er også en svært betydelig påvirkning, som kommer gjennom anarko-punk. Hippie-innflytelsen manifesterer seg på mange forskjellige måter, fra gate-aktivismen til kollektiver til forbindelsen til Jorden. Bruken av hippie-kulturelle elementer i crust er ofte en av hovedgrunnene til at mer tradisjonelle punkere misliker crust.
Påvirkning utenfra
Tidlig på 1990-tallet dannet medlemmer av crust/grindcore-bandet Disrupt et band ved navn Grief. Grief's depressive, langsomme blanding av punk rock og doom metal inspirerte den spirende sludge metal-sjangeren, sammen med band som Dystopia og Eyehategod.
Dornier Do 17
Bakgrunn
En ny flytype ble utviklet under denne perioden; en såkalt Schnellbomber. Dette var lette, raske bombefly som skulle kunne fly raskere enn fiendens jagerfly. Dette var mulig ved å produsere lette, strømlinjeformede fly med kraftige motorer. For å kunne teste disse flykonseptene bestilte Lufthansa et antall «postfly», som skulle være små, raske og med lang rekkevidde. Resultatet var en rekke banebrytende design slik som Heinkel He 70 Blitz og Focke-Wulf Fw 200 Condor.
Brunt langvingefly
Utseende
Et middelsstort (vingespenn 38 – 44 mm), mørkgrått nattfly. Forvingene er smale, men ikke så smale som hos grønt langvingefly (Actebia praecox). Forvingen er mørkgrå, bakkanten ofte bredt hvitgul. Nyremerket og av og til også ringmerket er hvite til lysbrune. Mellomlinjene, som avgrenser vingens midtfelt er svarte og doble, men ofte utydelige. Ved vingespissen er det en svart flekk. Bakvingen er gråhvit.
Solstad Offshore
Administrasjon
Solstad Shipping er et heleid selskap av Solstad Offshore som har ansvar for administrasjon, operasjon og markedsføring.
Fartøyer
Oppdatert 2. februar 2010
Even Holst Andreassen
Even Holst Andreassen (født 21. april 1976) er en norsk, tidligere bandyspiller fra Stabæk Bandys egen stall. Han har totalt spilt 3 sesonger for A-laget, den første i 1995/1996. I sin siste sesong, 2001/2002, scoret han 15 mål for klubben i seriespillet. Den samme sesongen representerte han også Norges landslag med 5 kamper og 2 mål. Han har totalt 3 NM-gull. Han er bror av nåværende bandyspiller Magnus Holst Andreassen.
Plan 9 from Outer Space
Handling
Inspektør Clay spaserer alene på kirkegården da han møter den kvinnelige zombien og liket av den gamle mannen som ble påkjørt. Han prøver å skyte dem, men til ingen nytte. Han blir drept av zombiene.
Tony Scott
Tidlig karriere
Scotts første spillefilm, The Hunger (1983), en skrekkfilm med vampyrer, ble produsert i England. Filmen ble ingen suksess, og fikk dårlig mottakelse også blant kritikerne. Scott var vurdert til å regissere filmen Starman (1984), men etter fiaskoen med The Hunger, gikk denne jobben til skrekkfilm regissør John Carpenter. Det gikk tre år før Scott igjen fikk mulighet til å lage spillefilm. Med sin neste film fikk han sitt store gjennombrudd. Det med den amerikanske filmen Top Gun (1986), en film som også gjorde Tom Cruise til stjerne. Her innledet også Scott samarbeidet med produsent Jerry Bruckheimer, som senere produserte flere av Scotts filmer. Han arbeidet også senere med Tom Cruise i filmen Days of Thunder (1990).
Kjente filmer
Sammen med sin eldre bror, regissør Ridley Scott, drev han produksjonsselskapet Scott Free Productions.
AMD K8
De første K8-prosessorene ble lansert den 22. april 2003 i form av AMD Opteron for servere. Den 23. desember 2003 ble AMD Athlon 64 lansert for hjemme-PC-er. AMD Athlon 64 FX var også beregnet på hjemmemarkedet, men var raskere, mer kostbar, og beregnet på mer krevende brukere.
Boeing X-37
Historie
I august 1998 kunngjorde NASA at de ønsket forslag fra USAs flyfabrikanter for programmet «Future-X», som skulle utvikle en erstatning for USAs aldrende romferger. I desember 1998 ble Boeing plukket ut for videre forhandlinger som i juli 1999 resulterte i en fireårs kontrakt om å utvikle et eksperimentelt romfly kalt X-37. Kontrakten hadde en verdi på 173 millioner USD, og inkluderte en avtale om å dele kostnadene 50/50 mellom Boeing og NASA. I mai 2000 var flyvåpenet ferdig med testingen av sin X-40A (som også ble bygd av Boeing), og overførte den til NASA sammen med 16 millioner USD i bidrag til X-37-prosjektet. X-37 er egentlig en motorisert 120% oppskalert versjon av X-40, og X-40A gjennomførte 7 testflyvninger som ga verdifulle innflyvnings- og landings-data for X-37-prosjektet.
Ifølge flyvåpenet skal X-37B OTV-programmet fokusere på eksperimenter, konseptutvikling, og risiko-reduksjon for gjenbrukbare romfartøy. Etter pressemeldingen i september 2006, er lite eller ingen informasjon angående prosjektets status og fremdrift vært gjort tilgjengelig fra flyvåpenets og Boeings side. 17. oktober 2014 landet X-37B på Vandenberg Air Force Base etter å ha vært i rommet siden oppskytingen 11. desember 2012. Dette var den tredje romferden med X-37, og en fjerde er planlagt gjennomført i 2015.
Oppdrift
Eksempler på oppdrift
Når et flytende legeme stiger eller synker vil kreftene rundt legemet endre seg, og siden alle legemer til en viss grad er sammenpressbare, vil også volumet til legemet endre seg. Oppdrift er avhengig av volum, slik at oppdriften til et legeme blir mindre hvis legemet komprimeres, og øker om legemet utvider seg.
Dybden til en ubåt er ustabil. En ubåt er mer kompressibel enn det omkringliggende vannet, og når dybden øker, fører det økte trykket til at volumet til ubåten minker. Dette fører til at mindre vann blir omplassert, og oppdriften blir mindre.
Oppdrift omhandler evnen et legeme har til å flyte i en væske. Båter flyter i vann, og ballonger svever i luften, på grunn av oppdrift. Så godt som alt har oppdriftskrefter. Et sunket skip flyter ikke, men oppdriften gjør den likevel lettere, mens et menneske veier mindre på grunn av oppdriftskreftene i luften. Oppdrift var kjent av selv de første menneskene, som for eksempel så vedkubber flyte, lagde kanoer og etter hvert mer sofistikerte båter. Konseptet bak oppdrift ble derimot ikke fullt ut forstått før man begynte å studere væsker.
Tetthet
Et legeme med høyere gjennomsnittlig tetthet enn væsken, vil ha mindre oppdrift enn tyngden av legemet, og det vil synke.
Kari Mette Johansen
Meritter med Larvik: Gull i Champions League 2011, Gull i Cupvinnercup 2005, 2008, 12 seriegull: 2000, 2001, 2002, 2003, 2005, 2006, 2007, 2008, 2009, 2010, 2011, 2012, 11 NM-gull: 1999, 2002, 2003, 2004, 2005, 2006, 2008, 2009, 2010, 2011, 2012.
Avantgarden
Første nummeret av Avantgarden ble trykket i 400 eksemplarer, men opplaget økte i løpet av noen måneder til 4000. Etterspørselen var enda større, men utstyrets begrensninger og larmen fra det gamle trykkeriet gjorde det vanskelig å produsere mer.
Redaksjon og setteri ble installert i en hytte på Krokskogen, der de holdt til hele vinteren 1942 – 1943. Nå skaffet man også fagfolk. Sentral var Roald Halvorsen, en av tillitsmennene for typografene i Oslo. Han hadde klart å unnslippe tyskerne da de troppet opp for å arrestere ham på arbeidsplassen. Isteden hadde de arrestert kona hans.
Luihn og flere av de involverte forsøkte å få ut sin versjon av Avantgarden igjen, og prøvde å skaffe egnet utstyr fra Sverige slik at den skulle kunne komme i samme utførelse som tidligere. Med bistand fra pressekontoret ved den norske legasjonen i Stockholm ble det trykket et nummer som ble smuglet over grensa. Neste nummer ble sendt over i form av klisjeer, men disse ble tatt av tyskerne da de slo til under det såkalte «pressekrakket». Luihn og flere som hadde jobbet med det redaksjonelle startet nå bladet Svart på hvitt, som ble en betydelig illegal avis.
Kip Carpenter
Carpenter vant en bronsemedalje under vinter-OL 2002 i Salt Lake City. Han kom på tredjeplass på 500 meter skøyter, bak sin landsmann Casey FitzRandolph og Hiroyasu Shimizu fra Japan.
Gringo
Etymologi (ordbakgrunn)
Etymologien synes også å være påvirket av peregrino (fra latin peregrinus), «pilegrim», «vandrer fra fjerne strøk på vei til hellig sted».
Joseph Wu Qinjing
Biskop
Den 11. september 2006 ble han ført bort av 20 sivilkledte betjenter fra sikkerhetspolitiet som trengte seg inn i katedralen i Zhouzhi. Etter at han ble løslatt fem dager etter måtte han behandles på sykehus for en hjernerystelse som han pådro seg da han slo hodet under den hårdhendte hentingen, som han hadde strittet imot.
Prosessforutsetning
Dersom retten finner at en eller flere prosessforutsetninger ikke er oppfylt skal saken avvises. Begrepet prosessforutsetninger benyttes både i sivile saker og straffesaker. En del prosessforutsetninger er felles for begge typer saker, mens andre er spesielle og kun gjelder for en av kategoriene.
Straffesaker
En tiltale vil måtte avvises, dersom tiltale ikke er tatt ut (dvs. undertegnet) av rett påtalemyndighet (dvs. politi, statsadvokat eller riksadvokat). Reglene har sin begrunnelse i at jo mer alvorlig tiltalen er, jo høyere opp i påtalemyndigheten bør spørsmålet om å ta ut tiltale avgjøres for å sikre at beslutning om tiltale er riktig og klarert ut.
Kyra Kyrklund
Historie
Kyrklund begynte å ri som elleveåring på en skole i Helsingfors. Kristina ”Jepa” Idman var læreren hennes. Men før dette brukte Kyrklund å ri på arbeidshesten til tanten sin. Men da Kyrklund falt av en dag og brakk handleddet, bestemte foreldrene seg for at hun måtte få lære å ri ordentlig.
London Zoo
I dag rommer London Zoo en samling på 16 000 individer av i alt 755 ulike arter, som er den bredeste artssamlingen i Storbritannia. Av artene er 77 pattedyr, 77 reptiler, 23 amfibier, 113 fugler, og resten fisk og bløtdyr. Dyrehagen har egen reptilavdeling, akvarium, troparium, sommerfugl-bygning, pingvin-basseng, aviarium, insektarium, afrikansk avdeling med sebra og sjiraff, samt sjeldne dyr som gorilla, okapi, tiger, komodovaran og en rekke sjeldne tropiske fisker. Akvariet er det eldste i verden, og blant de ledende akvarier for tropisk fisk. Store dyr som elefant, neshorn, osv har blitt flyttet til en mer romslig dyrehage i Bedfordshire – Whipsnade Zoo – som også drives av ZSL.
Jump In!
Handling
Izzy bringer sin yngre søster, Karin, og vennene hennes til den regionale nederlandske konkurransen, for å se Mary og hennes lagkamerater, Shauna, Keisha og Yolanda. Joy Jumpers tar fjerde-plassen, og kvalifiserer seg så vidt til finalen. Men Yolanda forlater laget og blir med deres konkurrenter - de nederlandske dragene. Joy Jumpers må finne en annen lagkamerat, ellers kan de ikke konkurrere lenger i det hele tatt.
Sanger
Det ble produsert en CD fra Disney Records med alle sangene fra Jump in!.
Klokke (ur)
Navigasjon
For at skipene før avgang skulle kunne kontrollere sine kronometre, var det tidligere vanlig i mange større havner å avfyre et kanonskudd, som oftest kl. 12.00 lokal tid, også kl. 13.00 er brukt, f.eks. i Edinburgh. Ved Greenwich senkes en stor rød kule på taket av observatoriet nøyaktig kl. 13.00.
Tyholttunnelen
Tyholttunnelen er en 2760 meter lang jernbanetunnel i Trondheim. Tunnelen ble bygget av tyskerne under andre verdenskrig, men åpnet offisielt først i 1956. Den var en av de første anvendelser av frysestabilisering ved bygging av tunneler i løsmasser (leire) i Norge. Tyholttunnelen er en del av Stavne–Leangenbanen.
Karl May
Karl Friedrich May (født 25. februar 1842 i Ernstthal, død 30. mars 1912 i Radebeul) var en populær tysk forfatter, kjent hovedsakelig for sine eventyrromaner som har tema fra det amerikanske ville vesten (kjent for skikkelsene Winnetou og Old Shatterhand) og lignende bøker med handling fra Orienten og Midtøsten (med Kara Ben Nemsi og Hadschi Halef Omar). I tillegg skrev han fortellinger henlagt til det tyske hjemland, i Kina og i Sør-Amerika. Han skrev også poesi, et skuespill, og han komponerte musikk; han behersket en rekke musikkinstrumenter.
Karriere
Mange av hans litterære verk ble senere filmet og tilpasset teater-oppsetninger. Klaus Mann påstår at Karl May var en tidlig nazist og «Adolf Hitlers litterære mentor», men han er alene om det. May har fått asteroiden 348 May oppkalt til minne om seg.
Trakassering
Det er viktig å vurdere skillet mellom ordene trakkassering og konflikt.
https://no.quora.com/Hvorfor-er-det-viktig-å-skille-klart-mellom-trakassering-og-konflikt
Norge
Arbeidsmiljøloven sier at «Arbeidstaker skal ikke utsettes for trakassering eller annen utilbørlig opptreden»
Freddy dos Santos
Freddy dos Santos (født 2. oktober 1976 i Oslo) er en norsk tidligere fotballspiller.
Terje Sjeggestad
Han er jurist fra Universitetet i Oslo (UiO) og har blant annet vært byråsjef i Fengselsstyret og ekspedisjonssjef i Justisdepartementet før han ble Utlendingsnemndas første direktør i 2001. Han ble i januar 2007 utnevnt for en ny seksårsperiode som direktør for Utlendingsnemnda. Sjeggestad fratrådte stillingen i 2012 etter endt åremål. Fra 2013 til 2021 var han ekspedisjonssjef i Innvandringsavdelingen i Justis- og beredskapsdepartementet.
Carey (sang)
Selvbiografiske elementer
Den ryktes noen ganger om å handle om hennes sanger/låtskriverkollega James Taylor, som spiller gitar på noen spor på Blue (skjønt ikke på «Carey») og som Mitchell hadde en kort affære med. Mitchell har imidlertid forklart offentlig at denne Carey var en minneverdig figur med navn Carey Raditz (eller «Carrot» Raditz), en spaserstokkbærende kokk med strålende rødt hår som hun traff i Matala under sin europeiske odyssé i 1970. Andre referanser til landsbyen of den al frisco-hippilivsstilen finnes i overflod i sangteksten, mest notabelt til Matalas nå opphørte Dolphin Café (kalt The Marmaid Café i sangteksten).
.rs
.rs er Serbias nasjonale toppnivådomene (ccTLD) for internett.
Historie
ISO 3166 Maintenance Agency besluttet den 26. september 2006 å tildele RS som Serbias ISO 3166-1-kode. Denne beslutningen kom etter Montenegros erklæring av 3. juni 2006 om uavhengighet fra Serbia og Montenegro, som brukte koden YU. Samtidig fikk Montenegro tildelt koden ME.
Svart jordfly
Utbredelse
Den er utbredt i Europa. I Norge er den vanlig nord til Nord-Trøndelag.
The Treble
Nasjonal trippel
Når et lag vinner liga og begge cuper (hvis de har det) blir det også kalt en trippel, men det er ikke så mange som har:
7. serierunde i Tippeligaen 2009
7. serierunde i Tippeligaen 2009 startet torsdag 30. april klokken 19:00 med Brann mot Lillestrøm. Runden fortsatte lørdag 2. mai klokken 19:00 med Aalesund mot Molde. Runden ble avsluttet med seks kamper søndag 3. mai, fem kamper klokken 18:00 og én kamp 20:00.
Ernst Moritz Arndt
Ernst Moritz Arndt (født 26. desember 1769 i Schoritz på øya Rügen, død 29. januar 1860) var en tysk nasjonalistisk og anti-semittisk forfatter og poet.
Tidlige år
I 1806 publiserte Arndt den første delen av verket Geist der Zeit, der han blant annet angrep Napoleon og oppfordret sine landsmenn til å riste av seg det franske åket. Verket vakte så stor oppmerksomhet at Arndt ble tvunget til å søke tilflukt i Sverige for å unnslippe Napoleons represalier. Han slo seg ned i Stockholm, der han fikk en stilling i den svenske statsadministrasjonen. Fra Sverige fortsatte han å publisere pamfletter, dikt og sanger der han ivret for tysk selvstendighet. Da Ferdinand von Schill døde på slagmarken i Stralsund i 1809, bestemte Arndt seg for å dra hjem til Tyskland. Han reiste i forkledning, og ankom Berlin i desember 1809.
Etnosentrisitet og antisemittisme
Arndt hadde i ungdommen vært en tilhenger av frihetsidealet som lå til grunn for den franske revolusjonen. Men etter hvert som jakobinernes styre utviklet seg til et terrorvelde, tok han avstand fra de franske revolusjonære kreftene. Da Napoleon Bonaparte kom til makten i Frankrike var Arndt skeptisk til den nye makthaveren, og skepsisen vendte seg til hat da Napoleon begynte å legge under seg stadig flere land i Europa. En analyse av Arndts forfatterskap viser at han ikke hadde noe klart politisk fundament når han ivret for tysk samling; i stedet viste han til det tyske folkets historiske bedrifter, særlig under middelalderen, og pekte på andre folkeslag som tyskernes naturlige fiender. Han bruker ofte ordet «frihet», men dette kan ikke forstås som at han ser for seg et samfunn der friheten skal være en universell rettighet. I stedet er det snakk om en romantiserende begrepsbruk, der idealet er en tysk nasjonalstat som er «fri» fra andre lands overherredømme. Den franske befolkningen omtaler han som svake skjørtejegere som er moralsk forkvaklet, i motsetning til tyskerne som opphøyes som moralsk overlegne. Han skriver i Zeit der Geist at tyskerne er ikke har blitt «besudlet» av omgang med andre folkeslag, og at de derfor har behold sin medfødte «renhet». Han uttaler seg sterkt nedsettende om engelskmenn, men mener at franskmennene er enda verre, og at alle tyskere bør hate franskmenn.
Aalborg Boldspilklub
Klubben ble stiftet i 1885 som et cricketlag, men nå har de fotball og ishockey. AaB Håndbold var fra 2000 til 2011 en del av Aalborg Boldspilklub, men ble i 2011 frittstående under navnet Aalborg Håndbold.
Fylkesvei 7832
Frem til 2019 hadde veien betegnelsen fylkesvei 179 (Troms).
Lamba (Eysturoy)
Bebyggelsen i Lamba ligger mer spredt enn i de færøyske bygdene som har oppstått som klyngetun. Bygda ligger i en trang dal, og nede ved fjorden er det en liten båthavn. På havna er det en stor stein som ingen ønsker å fjerne, fordi den ifølge gammel folketro er bebodd av huldufólk.
Daim
Daim blir produsert på en fabrikk i Upplands Väsby, nord for Stockholm.
Hans Riddervold
Bakgrunn
Han ble cand. theol. i 1819 og fikk stilling som residerende kapellan, i praksis overlærer (rektor) ved Fredrikstad høiere almenskole fra 1820.
Politisk og kirkelig virke
Riddervold forlot skolen i Fredrikstad i 1832 og ble sogneprest i Fredrikshald og fra 1838 prost i nedre Borgesyssel prosti. Etter ett år som sogneprest i Østre Toten ble han utnevnt til biskop i Trondhjem fra 1843. Hans politiske og geistlige virksomhet var preget av hans konservative livssyn, men han var ingen motstander av forsiktige reformer. Innen skolepolitikk var han en foregangsmann med sterke ønsker om heving av skolens nytteverdier.
Toomas Hendrik Ilves
Presidentvalget
Ilves lovet å konsentrere seg om utenrikspolitikk. Han ønsket å bevege Estlands politisk mer mot Sentral-Europa. I innenrikspolitikken er han en tilhenger av å bekrefte presidentens rolle som moralsk megler ved ledende politikeres feilsteg. Ilves har flere ganger kritisert påstått politisk press utført av ledere av Det estiske senterpartiet og Den estiske folkeunionen på sine parlamentarikere og lokalpolitikere. Edgar Savisaar har uttrykt misnøye med at Ilves vant valget.
Privatliv
Den 7. desember 2015 ble det kunngjort i estiske medier at Ilves hadde forlovet seg med politikeren og byråkraten Leva Kupcega fra Latvia. Den 2. januar 2016 giftet paret seg i Halliste kirke i Estland. Ekteparet bor i henholdsvis Tallinn og Riga, og vil pendle seg imellom frem til han går av som president høsten 2016.
Kabalmysteriet
Bakgrunn
Gaarder debuterte i 1986 med en novellesamling for voksne. I 1987 og 1988 utga han to barnebøker. Med Kabalmysteriet fikk han først bred oppmerksomhet, og vant flere priser.
Maximiliano Richeze
Ariel Maximiliano Richeze (født 7. mars 1983 i Buenos Aires) er en argentinsk profesjonell landeveis- og banesyklist.
Little Willie John
I 1996 ble han valgt inn i Rock and Roll Hall of Fame.
Råseil
Halser, braser og skjøter
Det nedre, fremre hjørnet på ethvert seil kalles hals. Når fartøyet seiler mot vinden, vris et råseil diagonalt og hjørnet i lo (opp mot vinden) vender framover og det hjørnet blir da halsen. Denne strammes til esing, forstevn, klyverbom eller mast forenom med tau kalt brasen. Det nedre, aktre hjørnet strammes akterover med et tau kalt skjøtet.
Ford Sierra RS Cosworth
Produksjon
I februar 1986 rullet den første bilen ut av montasjeanlegget i Genk, Belgia, og først sommeren 1986 kom produksjonstakten opp i over 100 biler per måned. Innen utgangen av året var imidlertid 5 542 Sierra RS Cosworth produsert. Gruppe A reglene tillot at hvis man først hadde produsert 5 000, kunne man også få godkjent en videreutviklet utgave, en «Evolution» modell, dersom den ble produsert i minst 500 eksemplarer. Ford valgte den uvanlige, men rasjonelle løsningen å produsere begge utgavene samlet. Nøyaktig 500, alle med høyreratt, ble deretter inntil videre satt på lager nær Dagenham i Storbritannia.
Råseil
Råseil på mindre båter
På det symmetriske råseilet står råa i utgangspunktet vannrett, og de to sidene av seilet er like, symmetriske. Dette seilet svinges rundt masten alt etter vindretningen, de to sidekantene bytter om å være forkant og bakkant på seilet, og de to halsene skifter på å være framhals og bakhals. De to sidekantene må derfor utformes som et kompromiss mellom disse to funksjonene. Til halsene er det festet både skaut til å trekke bakover i seilet, og framskaut til å trekke fremover.
Gammeldagse robåter i Norge, og vikingskipene, har (nesten alltid) kun ett enkelt råseil på én enkelt mast. Det vanligste er å bruke symmetrisk råseil, men i Nordfjord og på Møre er asymmetrisk råseil vanlig.
Lennart Meri
Etter endt studietid arbeidet Meri som instruktør ved et teater i Tallinn, og ved det statlige kringkastningsselskapet i Den estiske sosialistiske sovjetrepublikk. Etter en reise til fjellkjeden Tian Shan i 1958 gav han ut en reiseskildring som ble godt mottatt. Meri deltok i flere ekspedisjoner, blant annet til Kamtsjatkahalvøya på begynnelsen av 1960-tallet, skrev reiseskildringer og laget filmer.
Råseil
Å seile med råseil
Å dreie båten slik at vinden kommer inn fra andre siden, og seilet blir stående på andre siden av masten, kan skje på to ulike måter; ved å dreie opp mot vinden slik at den en liten stund blåser rett forfra, og etterpå kommer fra andre siden, eller dreie bort fra vinden, slik at den kommer mer og mer bakfra, og til slutt kommer fra andre siden. Det første kalles å gå baut, baute eller vende, det andre å jibbe eller å kuvende.
Ford Sierra RS Cosworth
Sierra RS Cosworth i Norge.
Bilene hadde i praksis bare en stor ulempe. Dens toppfart og kjøreegenskaper gjorde den til en ettertraktet fluktbil for kriminelle. Mange eiere opplevde å få bilen sin stjålet, noen sågar flere ganger. På slutten av åttitallet kunne man jevnlig lese historier om biljakter som involverte stjålne Sierra RS Cosworth i løssalgsavisene.
Oj, oj, oj, så glad jeg skal bli
Utdrag fra teksten
Når ikke lenger han har noen på si'
Kvalifisering til VM i fotball 2010 (OFC)
Gruppe A
* Tuvalu er ikke medlem av FIFA, og hadde ikke muligheten for å kvalifisere seg til Fotball-VM 2010.
Hewitt (topp)
En hewitt er en topp i England, Wales eller på Irland med absolutt høyde på minst 2000 fot over havet, hvilket tilsvarer 609,6 meter over havet og en primærfaktor på minst 30 meter. Navnet er et akronym: Hills in England, Wales and Ireland over Two Thousand feet.
Engelbert Dollfuß
Bakgrunn
Engelbert Dollfuß ble født utenfor ekteskap av bondedatteren Josepha Dollfuß. Han vokste opp i Kirnberg hos pleiefaren Leopold Schmutz.
Østerrikes diktator
Tre måneder etter demokratiets fall, i juni 1933, ble det utformet et regelrett forbud mot nazistpartiet. Sosialdemokratene, som hadde utrustet egne skytterenheter, ble knust under noen dagers kaotiske gatekamper ved Oppstanden i Wien i 1934 (også kalt Den østerrikske borgerkrig) i februar det påfølgende år, hvorpå Dollfuß etablerte et diktatur med støtte fra det fascistiske Italias diktator Benito Mussolini. Løftet om å bevare landets selvstendighet gjorde at opposisjonen forholdt seg passiv, ettersom alle de politiske partier erstattet med en av Dollfuß opprettet masseorganisasjon, Vaterländische Front (VF). Hitler roet seg nå etter å ha mottatt advarsler, ikke bare fra vestmaktene, men også fra Mussolini, som foretrakk å ha lille Østerrike som motspiller i problemet rundt Syd-Tirol, fremfor et digert Tyskland.
De syv søstre (sagn)
En variant av sagnet
Møssmøret rant ut over fjellene på nordvestsiden av Leka. Derav den gule fargen på fjellene. Lekamøya kom seg til sørspissen av Leka før sola randt og alle ble til stein og kan ses den dag i dag.
Nexus One
Telefonen er solgt uten å være låst til noen operatør og det er opp til brukeren selv å skaffe et mobilabonnement – en uvanlig måte å selge telefoner på i USA.
«Mary Rose»
Konstruksjon
Over dette dekket lå banjerdekket, som ble brukt som oppbevaringsrom for alt fra proviant til reserveseil og ammunisjon. Over banjerdekket lå batteridekket, som bar de tyngste kanonene. Langs batteridekket var syv kanonporter i hver side av skroget. Hver av portene hadde en tung luke slik at porten var vanntett når den var lukket. Batteridekket var det øverste av dekkene som var kalfatret med tjære og tauverk for å gjøre det vanntett. Langs batteridekket, under for- og akterkastellet, lå kahytter, som muligens var oppholdssted for tømmermannen, bartskjæren og losen, kanskje også artillerisjefen og noen av offiserene.
Slaget ved Rügen (1565)
Svenskene kom fram til Øresund og lå i en ren maktdemonstrasjon utenfor København i tre dager. I all frekkhet fortollet svenskene handelsskipene med den samme tollavgiften som Danmark hadde fastslått. Fredrik II kunne ikke sende ut krigsflåten fra bassenget mellom Amager og Sjælland der den lübeckske flåten også hadde søkt tilflukt i. Vindretningen var ikke med de allierte, og først den 30. mai dro svenskene vekk fordi vinden hadde vendt om. To dager senere fulgt admiral Herluf Trolle etter dem med den allierte krigsflåten på 39 skip.
«Mary Rose»
Bronse- og jernkanoner
Den neste listen fra 1540 viste en annerledes sammensetning av skipsartilleriet med et større antall forskjellige støpte bronsekanoner av type cannon, demi-cannon, culverin og saker samt de tyngre port pieces i smijern, også med lavetter. Bestykningen for «Mary Rose» i 1540 var mer slagkraftig enn i 1514, med lengre skuddvidde og større skadeeffekt på andre skip. En analyse av bevæpningen i 1514 kombinert med hint om andre strukturelle endringer, tyder på at kanonporter på batteridekket ble lagt til senere.
Håndvåpen
Skipet medførte også 250 langbuer (hvorav 172 er funnet) og 4 000 piler, samt armbeskyttere og annet utstyr som bueskytterne hadde benyttet. I Tudortidens England var det fremdeles obligatorisk trening i bueskyting for alle voksne menn. Selv om feltartilleri og håndskytevåpen etter hvert var blitt alminnelig på slagmarken, fortsatte engelskmennene å bruke langbuer.
I reserve
«Mary Rose» ble holdt i reserve i årene 1522 til 1545. Sommeren 1527 ble skipet nok en gang kalfatret og reparert i en nyanlagt dokk ved Portsmouth, også storbåten ble reparert. Hva som skjedde med skipet i perioden mellom 1528 og 1539 er meget dårlig kjent, ettersom det er nesten ikke finnes noen dokumentasjon om perioden. Et dokument skrevet av Thomas Cromwell i 1536 viser at «Mary Rose» og seks andre skip «were made new», et uttrykk som virker ganske uklart. Et annet dokument fra januar 1536, forfattet av en anonym tjenestemann, bekrefter at «Mary Rose» sammen med andre skip ble «nygjort».
Dateringene av skipet i nyere tid bekrefter at det hadde vært betydelige reparasjoner på «Mary Rose» på en gang mellom 1535 eller 1536. Dette falt sammen med den kontroversielle beslutningen om oppløsing av de engelske klostrene, og som ga et betydelig økonomisk bidrag til kronen. Men lite er kjent om reparasjonene, heller ikke hvor omfattende arbeidet på skipet var. Mange forskere, blant annet Margaret Rule, som var ansvarlig for det arkeologiske arbeidet i begynnelsen av prosjektet, antok at skipet kunne ha blitt ombygd fra klink til kravell, og at skipets endelige form ikke var oppnådd før 1536. Peter Marsden har antydet at det kan bety at «Mary Rose» opprinnelig var bygget med avrundet hekk istedenfor et flatt akterspeil, og at det ikke var skåret ut kanonporter på batteridekket før 1536.
Slaget ved Solent
Nettet som var strukket over dekket og det øverste dekket på akterkastellet som forsvar mot fiendtlige knekter ble en dødsfelle. Knektene og sjømennene ble hindret fra å kaste seg ut i sikkerhet, og forliset ble dermed en stor menneskelig tragedie. De som befant seg i riggen og mersekurvene hadde en viss mulighet for å berge seg. Av en besetning på over fire hundre mann ble bare 35 reddet, og resten ble dratt ned med det synkende skipet, inkludert viseadmiral sir George Carew. Han er det eneste navngitte individ som omkom.
Samtidige beskrivelser
Flere beskrivelser av forliset er bevart. Den eneste samtidige beskrivelse er et vitnemål fra en overlevende flamlender, som ble nedskrevet av Van der Delft, ambassadør for det tysk-romerske riket i England, i et brev datert den 24. juli. Ifølge den anonyme flamlenderen hadde «Mary Rose» avfyrt alle kanonene på den ene siden og var i ferd med å vende for å avfyre kanonene på motsatt side. Midt i vendingen kom et vindkast som fikk skipet til å krenge kraftig, slik at det tok inn vann gjennom kanonportene.
Barbererens rom
Et av de mest bemerkelsesverdige funn ble gjort i en av batteridekkets kahytter, som kan ha tilhørt bartskjæreren (barber surgeon), en høyutdannet medisinsk ekspert som tok seg av besetningens helse og velferd som skipslege. Over 60 ulike gjenstander ble funnet i en intakt trekiste som bartskjæreren hadde brukt i sine behandlinger. En komplett samling av kirurgiske instrumenter og mange barberkniver (stålblader var rustet bort), en injeksjonssprøyte i kobber til bruk av rensning av sår og behandling av gonoré, en stor samling beholdere med medisin og en utskåret sutteflaske i tre for å mate pasienter.
Konservering
Etter nesten ti års forsøk i mindre skala med mindre tredetaljer ble den første fasen av konserveringen innledet på «Mary Rose»s skrog i 1994. Under den første fasen som strakk seg til 2003, ble skipet oversprøytet med PEG av lav molekylvekt. Fra 2003 ble PEG med noe høyere molekylvekt brukt for å forsterke overflatens holdbarhet og det fortsatte fram til 2010. Den tredje og siste fasen med kontrollert lufttørring kommer til å vare fra tre til fem år. Slutten på den tredje fasen og deretter den fullstendige konserveringen av «Mary Rose» er satt til senest 2015.
Skipet stilles ut
Et museum ble innrettet i bygningen No. 5 Boathouse (Båthus 5) i nærheten av skipshallen og åpnet for offentligheten den 9. juli 1984. Det rommet en utstilling som forklarte skipets historie og dets samtid samt bergede gjenstander, blant annet bronsekanoner. Et nytt museum som har vært planlagt siden 2005, skal romme det ferdigkonserverte skipet på en måte så besøkende kan komme nær uten barrierer. I september 2009 ble den midlertidige skipshallen stengt for besøkende for at byggingen av den nye museumsbygningen kunne begynne. Den er planlagt åpnet i 2013 og er beregnet å koste cirka 35 millioner pund.